b'\n_START_ARTICLE_\nJanez Ho\xc4\x8devar - Rifle\n_START_SECTION_\n\xc5\xbdivljenje\n_START_PARAGRAPH_\nRodil se je Jo\xc5\xbeefu, ki je bil po poklicu trgovec, in materi Dori, ki je bila gospodinja. Odra\xc5\xa1\xc4\x8dal je na Vi\xc4\x8du, v mladosti pa se je zelo rad ukvarjal s \xc5\xa1portom, saj je treniral plavanje in vaterpolo. Obiskoval je O\xc5\xa0 Vrta\xc4\x8da. Kasneje je obiskoval VII. dr\xc5\xbeavno gimnazijo v Ljubljani, po kon\xc4\x8dani maturi pa je \xc5\xa1tudiral igro na ljubljanski AGRFT. \xc5\xbde med \xc5\xa1tudijem je za\xc4\x8del z delom v Drami, kjer je delal kot osvetljevalec in statist. Z resnim igralstvom je za\xc4\x8del pri gledali\xc5\xa1\xc4\x8du Oder 57, kasneje pa je bil anga\xc5\xbeiran v ljubljanski Drami. Kasneje se je posvetil tudi igranju v celove\xc4\x8dernih filmih in na televiziji, zelo poznan je po TV akciji Podarim-Dobim in Na\xc5\xa1a mala klinika (NMK). Igral je tudi v Usodne vinu. Poleg igranja je danes zaposlen tudi kot profesor dramske igre na AGRFT. Njegova sestra je re\xc5\xbeiserka Meta Ho\xc4\x8devar, poro\xc4\x8den pa je z igralko Majo Boh in ima \xc5\xa1tiri otroke._NEWLINE_Leta 2011 je prejel viktorja za \xc5\xbeivljenjsko delo.'